ROMÂNIA

JUDEŢUL BIHOR 

CONSILIUL LOCAL AL COMUNEI SÎNTANDREI 

PROCES –VERBAL

Încheiat cu ocazia şedinţei ordinare a Consiliului Local Sîntandrei

din data de 31.10.2016

 Şedinţa ordinară a Consiliului Local Sîntandrei a fost convocată de Primar în baza Dispoziţiei nr. 50 / 26.10.2016, la şedinţă sunt prezenţi 14 consilieri din totalul de 15 consilieri în funcţie. Este absent domnul consilier Sabou Cristian Dănuţ.

Doamna secretar Dorina Ilea informează consilierii locali că se impune alegerea unui nou preşedinte de şedinţă, deoarece perioadă de 3 luni a domnului consilier Cseh Ovidiu Alexandru ales ca preşedinte de şedinţă a expirat şi că şedinţa este statutară, îndeplinindu-se cvorulul legal necesar desfăşurării acesteia.
La şedinţă participă: primarul comunei, secretarul comunei, şeful Biroului Poliţiei Locale Sîntandrei - dl. Ţiţ Adrian Marius, doamna Fodor Mariana - reprezentanta părinţilor din şcolile şi grădiniţele din Sîntandrei şi doamna Andreea Mureşan - reprezentanta unei străzi din localitatea Sîntandrei.
Se solicită să se facă propuneri pentru alegerea unui nou preşedinte de şedinţă.

Dl. Consilier Cseh Ovidiu Alexandru îl desemnează pe domnul consilier Şuteu Sebastian Horia. Nefiind alte propuneri se supune la vot propunerea d-lui Cseh Ovidiu Alexandru, prin vot deschis, cu ridicarea mâinii, cu 14 voturi “pentru”, fără voturi împotrivă, este adoptată H.C.L. nr. 29 din 31.10.2016 privind alegerea preşedintelui de şedinţă.
Preşedintele nou ales, în persoana domnului Şuteu Sebastian Horia, preia conducerea lucrărilor consiliului și declară deschise lucrările şedinţei. La propunerea preşedintelui de şedinţă, se stabileşte ca modalitate de vot - votul deschis prin ridicarea mâinii.
Primarul comunei, prezintă proiectul ordinii de zi:

1. Proiect de hotărâre privind aprobarea ajustării începând cu anul 2017 a tarifelor la serviciile de salubrizare prestate de S.C. Compania Reosal S.A. în comuna Sîntandrei

Iniţiator: Primar Ioan Mărcuş
2. Proiect de hotărâre privind aprobarea Regulamentului de stabilire şi aplicare a unor contravenţii pe raza comunei Sîntandrei de către Poliţia Locală Sîntandrei

Iniţiator: Şef Birou Poliţia Locală Sîntandrei – Ţiţ Adrian Marius
3. Proiect de hotărâre privind aprobarea înfiinţării societăţii comerciale ADMINISTRAŢIA DOMENIULUI PUBLIC SÎNTANDREI SRL, societate de interes public local cu asociat unic Comuna Sîntandrei prin Consiliul Local al Comunei Sîntandrei
Iniţiator: Primar Ioan Mărcuş

4. Proiect de hotărâre privind aprobarea validării dispoziţiei Primarului nr. 32 din 12 septembrie 2016 de rectificare a bugetului de venituri şi cheltuieli
Iniţiator: Primar Ioan Mărcuş

5. Proiect de hotărâre privind aprobarea rectificării bugetului local pe anul 2016
Iniţiator: Primar Ioan Mărcuş
6. Proiect de hotărâre privind actualizarea comisiei de avizare a cererilor de organizare a adunărilor publice la nivelul Consiliului Local Sîntandrei

Iniţiator: Primar Ioan Mărcuş
7. Proiect de hotărâre privind clarificarea situaţiei juridice a străzilor Lanului şi Viorelelor 

Iniţiator: Primar Ioan Mărcuş

8. Proiect de hotărâre privind aprobarea indicatorilor tehnico – economici rezultaţi din studiul de fezabilitate pentru obiectivului de investiţii “Modernizare străzi în comuna Sîntandrei” 

Iniţiator: Primar Ioan Mărcuş

9. Proiect de hotărâre privind aprobarea implementării obiectivului de investiţii “Modernizare străzi în comuna Sîntandrei”

Iniţiator: Primar Ioan Mărcuş
10. Proiect de hotărâre privind atribuirea în folosinţă gratuită a suprafeţei de 1260 mp în scopuri sociale pentru comunitatea de romi

Iniţiator: Primar Ioan Mărcuş
11. Proiect de hotărâre privind aprobarea constituirii unor numere cadastrale cu destinaţia de drum

Iniţiator: Primar Ioan Mărcuş
12. Proiect de hotărâre privind aprobarea unor PUZ -uri “Introducere în intravilan şi parcelare teren”– localitatea Sîntandrei, comuna Sîntandrei, judeţul Bihor”
Iniţiator: Consilier urbanism – Tudora Mihuţa
13. Proiect de hotărâre privind aprobare Planului Urbanistic Zonal Modificator “Construire garaj auto parter” 
Iniţiator: Consilier urbanism – Tudora Mihuţa
14. Proiect de hotărâre privind aprobarea documentaţiei de alipire a unor numere cadastrale

Iniţiator: Primar Ioan Mărcuş
15. Diverse.



Proiectul ordinii de zi, este supus la vot si cu 14 voturi “pentru”, fără voturi împotrivă, este adoptată H.C.L. nr. 30 din 31.10.2016 privind aprobarea ordinii de zi.

   Înainte de a se trece la ordinea de zi propriu zisă, doamna secretar, Dorina Ilea supune spre aprobare procesul - verbal al şedinţei din data de 23.08.2016. Nefiind probleme asupra conţinutului acestuia, este supus la vot şi cu 14 voturi “pentru” fără voturi împotrivă, este adoptată H.C.L. nr. 31 din 31.10.2016 privind aprobarea procesului verbal al şedinţei din 23.08.2016.

   

La punctul 1 al ordinii de zi, dl. Primar Ioan Mărcuş prezintă proiectul de hotărâre privind aprobarea ajustării începând cu anul 2017 a tarifelor şi face referire la nota justificativă nr. 6780 / 25.08.2016 depusă de SC Compania Reosal SA privind creşterea costurilor cu prestarea serviciului de salubrizare, apoi dă cuvântul preşedintelui comisiei de specialitate – Comisia Buget - Finanţe – d-lui Tocai Sebastian Paul care prezintă avizul nefavorabil al comisiei şi solicită invitarea reprezentanţilor SC Compania Reosal SA la discuţii în viitoarea şedinţă a consiliului local.

     La punctul 2 al ordinii de zi, iniţiatorul proiectului de hotărâre privind aprobarea Regulamentului de stabilire şi aplicare a unor contravenţii pe raza comunei Sîntandrei de către Poliţia Locală Sîntandrei, dl. Ţiţ Adrian Marius, şef Birou Poliţie Locală, prezintă analiza proiectului de regulament pentru stabilirea şi sancţionarea unor contravenţii pe raza administrative - teritorială a Comunei Sîntandrei, structurat pe capitole, capitole care corespund cu domeniile sau structurile de activitate şi atribuţiile poliţiei locale. Dl. Torjoc Dănuţ, secretarul Comisiei Juridice prezintă avizul favorabil al comisiei de specialitate.



Referitor la cuantumul amenzilor consilierii nu au nici o obiecţie.



D-na consilier Achim Daniela ridică problema câinilor vagabonzi care stau pe stradă deoarece sunt hrăniţi de persoane în afara proprietăţii. Dl. consilier Fechetea Ciprian Mihai se referă la lăsarea liberă a câinilor mari pe stradă, fără botniţă, aceşti câini fiind un pericol mai ales pentru copii. Dl. consilier Şuteu Sebastian propune avertizarea populaţiei.
Dl. consilier Cseh Ovidiu Alexandru se referă la maşinile staţionate pe domeniul public, deoarece sunt defecte sau acccidentate şi încurcă circulaţia şi propune să se facă transmită proprietarilor somaţie. De asemenea mai face referire la depozitarea materialelor de construcţii în faţa proprietăţii, pe domeniul public perturbând circiulaţia, aceste persoane să fie avertizate daca nu au autorizaţie de construcţie, deoarece exista o hotărâre a consiliului local în acest sens.
Dl. Ţiţ Adrian Marius precizează că acestea sunt prevăzute în regulament.

Nemaifiind alte discuţii pe marginea proiectului de hotărâre, preşedintele de şedinţă, dl. Şuteu Sebastian Horia îl supune la vot şi cu 14 voturi “pentru” fără voturi împotrivă, este adoptată H.C.L. nr. 32 din 31.10.2016 privind aprobarea Regulamentului de stabilire şi aplicare a unor contravenţii pe raza comunei Sîntandrei de către Poliţia Locală Sîntandrei.



La punctul 3 al ordinii de zi este prezentat de către dl. Primar Ioan Mărcuş, proiectul de hotărâre privind aprobarea înfiinţării societăţii comerciale ADMINISTRAŢIA DOMENIULUI PUBLIC SÎNTANDREI SRL, societate de interes public local cu asociat unic Comuna Sîntandrei prin Consiliul Local al Comunei Sîntandrei şi actul constitutiv al societăţii. Dl. Primar precizează nevoia realizării cât mai urgente a acestei societăţi pentru a fi funcţională având în vedere că în prezent aceste servicii sunt contractate prin firma Reosal, precum și preluarea unor persoane dincadrul aparatului de specialitate al primarului. 
Dl. Torjoc Dănuţ, secretarul Comisiei Juridice, prezintă avizul favorabil al comisiei de specialitate.

Nefiind discuţii pe marginea proiectului de hotărâre, preşedintele de şedinţă, dl. Şuteu Sebastian îl supune la vot şi cu 14 voturi “pentru” fără voturi împotrivă, este adoptată H.C.L. nr. 33 din 31.10.2016 privind aprobarea înfiinţării societăţii comerciale ADMINISTRAŢIA DOMENIULUI PUBLIC SÎNTANDREI SRL, societate de interes public local cu asociat unic Comuna Sîntandrei prin Consiliul Local al Comunei Sîntandrei şi actul constitutiv al societăţii care face parte integrantă din hotărâre.



La punctul 4 al ordinii de zi dl. Primar Ioan Mărcuş prezintă proiectul de hotărâre privind aprobarea validării dispoziţiei Primarului nr. 32 din 12 septembrie 2016 de rectificare a bugetului de venituri şi cheltuieli. În expunerea de motive dl. Primar face referire ca fiind singura variantă prin care primarul poate dispune de sumele defalcate din TVA pentru finanţarea cheltuielilor descentralizate la nivelul comunelor, pentru plata salariilor în unităţile de învăţământ, cu menţiunea aprobării validării dispoziţiei primarului în şedinţa următoarea a consiliului local. 
Dl. consilier Tocai Sebastian, preşedintele Comisiei Buget-Finanţe prezintă avizul favorabil al comisiei de specialitate.

Nu sunt discuţii pe marginea acestui punct, astfel, preşedintele de şedinţă, dl. Şuteu Sebastian îl supune la vot şi cu 14 voturi “pentru” fără voturi împotrivă, este adoptată H.C.L. nr. 34 din 31.10.2016 privind aprobarea validării dispoziţiei Primarului nr. 32 din 12 septembrie 2016 de rectificare a bugetului de venituri şi cheltuieli.
    La punctul 5 al ordinii de zi, dl. Primar Ioan Mărcuş prezintă proiectul de hotărâre privind aprobarea rectificării bugetului local pe anul 2016. Dl. Primar prezintă motivele oportunităţii aprobării rectificării bugetului local pentru un capitol şi anume alocarea sumei de 50,00 mii lei pentru reactualizarea studiului de fezabilitate drum ocolitor Sîntandrei şi corelarea studiului întocmit în anul 2015 cu noua variantă de traseu, referitor la inelul de centură metropolitan, fiind modificat traseul iniţial – pentru Sîntandrei nu se schimbă traseul, doar legătura drumului ocolitor să se facă pe direcţia străzii Cazaban.
Dl. consilier Tocai Sebastian, preşedintele Comisiei Buget- Finanţe prezintă avizul favorabil al comisiei de specialitate.
Nefiind discuţii pe marginea proiectului de hotărâre, dl. preşedinte de şedinţă- Şuteu Sebastian Horia îl supune la vot şi cu 14 voturi “pentru” fără voturi împotrivă, este adoptată H.C.L. nr. 35 din 31.10.2016 privind aprobarea rectificării bugetului local pe anul 2016.



La punctul 6 al ordinii de zi, dl. Primar Ioan Mărcuş menţionează motivele care au stat la baza reactualizării comisiei de avizare a adunărilor publice. Astfel potrivit Legii nr. 60 / 1991 privind organizarea şi desfăşurarea adunărilor publice, din comisia de avizare a cererilor de organizare a adunărilor publice la nivelul consiliilor locale trebuie să facă parte: primarul comunei, secretarul comunei, după caz, reprezentanţi ai poliției şi ai jandarmeriei.
Astfel, având în vedere modificările intervenite: doamna Ilea Dorina a fost numită în funcţia de secretar al comunei Sîntandrei, pensionarea şefului postului de poliţie şi numirea ca împuternicit a d-lui agent şef Ciont Ioan, precum şi adresa IJJ Bihor prin care este desemnat dl. Colonel Modog Alexandru, se impune modificarea componenţei comisiei de avizarea cererilor de organizarea a adunărilor publice la nivelul Consiliului Local Sîntandrei.
  Dl. Torjoc Dănuţ, secretarul Comisiei Juridice, prezintă avizul favorabil al comisiei de specialitate.

   Nefiind discuţii cu privire la componenţa comisiei, dl. Şuteu Sebastian Horia, supune la vot proiectul de hotărâre şi cu 14 voturi “pentru” fără voturi împotrivă, este adoptată H.C.L. nr. 36 din 31.10.2016 privind actualizarea comisiei de avizare a cererilor de organizare a adunărilor publice la nivelul Consiliului Local Sîntandrei.

 

La punctul 7 al ordinii de zi, dl. Primar prezintă proiectele de hotărâre privind clarificarea situaţiei juridice a străzilor Lanului şi Viorelelor şi îndreptarea erorilor înscrise în CF, astfel: 
· Proiectul de hotărâre privind îndreptarea înscrierilor materiale din CF 53067 nr. cadastral 2727 în suprafaţă de 4279 mp; terenul figurează înscris în CF ca teren extravilan având ca proprietar Consiliul Local al Comunei Sîntandrei, notare făcută impropriu deoarece comuna este cea care are personalitate juridică, acesta fiind donat comunei Sîntandrei pentru a fi evidenţiat în CF ca şi drum – teren intravilan, proprietatea publică a comunei Sîntandrei.
      Dl. consilier Torjoc Dănuţ, secretarul Comisiei Juridice, prezintă avizul favorabil al comisiei de specialitate.

      Nefiind discuţii pe marginea proiectului de hotărâre, preşedintele de şedinţă, dl. Şuteu Sebastian Horia, îl supune la vot şi cu 14 voturi “pentru” fără voturi împotrivă, sau abţineri este adoptată H.C.L. nr. 37 din 31.10.2016 privind îndreptarea înscrierilor materiale din CF 53067 nr. cadastral 2727 în suprafaţă de 4279 mp.
· Proiectul de hotărâre privind îndreptarea înscrierilor materiale din CF 51658 nr. cadastral 51658 în suprafaţă de 4795 mp; terenul figurează înscris în CF ca teren intravilan având ca proprietar comuna Sîntandrei, dar nu apare menţiunea domeniu public.

Dl. consilier Torjoc Dănuţ, secretarul Comisiei Juridice, prezintă avizul favorabil al comisiei de specialitate.


   Nefiind discuţii pe marginea proiectului de hotărâre, preşedintele de şedinţă, dl. Şuteu Sebastian Horia, îl supune la vot şi cu 14 voturi “pentru” fără voturi împotrivă, sau abţineri este adoptată H.C.L. nr. 38 din 31.10.2016 privind îndreptarea înscrierilor materiale din CF 51658 nr. cadastral 51658 în suprafaţă de 4795 mp.



La punctul 8 al ordinii de zi, dl. Primar Ioan Mărcuş prezintă proiectul de hotărâre privind aprobarea indicatorilor tehnico – economici rezultaţi din studiul de fezabilitate pentru obiectivului de investiţii “Modernizare străzi în comuna Sîntandrei”, prezentând indicatorii studiului de fezabilitate, după cum urmează: valoarea totală a investiţiei cu TVA 5.586.103,38 lei, din care construcţii + montaj 5.067.935,82 lei; eşalonarea investiţiei – anul I - 814.352,53 mii lei, anul II – 3.848.759,63 lei; durata de realizarea a investiţiei - 18 luni; caracteristicile tehnice proiectate: lungime drumuri – 5.943 m, lăţime parte carosabilă- 4-6 m, acostamente – 0,50-0,75 m, trotuare - 1 m; studiul s-a făcut prin AFIR şi se aşteaptă următoarea etapă de deschidere a finanţării, probabil în luna noiembrie.
Dl. consilier Tocai Sebastian, preşedintele Comisiei Buget - Finanţe prezintă avizul favorabil al comisiei de specialitate.

   Nefiind discuţii pe marginea proiectului de hotărâre, dl. Şuteu Sebastian Horia, îl supune la vot şi cu 14 voturi “pentru” fără voturi împotrivă, sau abţineri este adoptată H.C.L. nr. 39 din 31.10.2016 privind aprobarea indicatorilor tehnico – economici rezultaţi din studiul de fezabilitate pentru obiectivului de investiţii “Modernizare străzi în comuna Sîntandrei”
    La punctul 9 al ordinii de zi, dl. Primar prezintă proiectul de hotărâre privind aprobarea implementării obiectivului de investiţii “Modernizare străzi în comuna Sîntandrei”. Drumurile (străzile rurale) proiectate asigură accesul riveranilor din localităţile Palota şi Sîntandrei spre drumul judeţean DJ 797, pe care îl intersectează. Drumurile (străzile rurale) care fac obiectul actualului proiect sunt următoarele: localitatea Sîntandrei – str. Crişului, str. Tineretului, str. Triumfului, str. 30 Noiembrie, str. Morii, str. Oneştilor şi str. Progresului; localitatea Palota – DC 75.

Dl. consilier Tocai Sebastian, preşedintele Comisiei Buget - Finanţe prezintă avizul favorabil al comisiei de specialitate.

   Nefiind discuţii pe marginea proiectului de hotărâre, dl. Şuteu Sebastian Horia, îl supune la vot şi cu 14 voturi “pentru” fără voturi împotrivă, sau abţineri este adoptată H.C.L. nr. 40 din 31.10.2016 privind implementărea obiectivului de investiţii “Modernizare străzi în comuna Sîntandrei”.

La punctul 10 al ordinii de zi dl. Primar prezintă proiectul de hotărâre privind atribuirea în folosinţă gratuită a suprafeţei de 1260 mp în scopuri sociale pentru comunitatea de romi din Sîntandrei.

În expunerea de motive dl. Primar arată că dl. Bagosi Daniel Ioan, reprezentantul legal al Asociaţiei BMAA International din Oradea, a depus la sfârşitul anului 2014 o cerere prin care a solicitat atribuirea unui teren în vederea construirii în parteneriat cu biserici din Statele Unite a unei clădiri care să faciliteze un program educaţional pentru copii, cât şi a unui lăcaş de cult pentru romi. 
Dl. consilier Şuteu Sebastian menţionează că Dl. Bagosi a fost invitat în şedinţa Consiliului Local Sîntandrei din luna ianuarie 2015, când a solicitat atribuirea unui teren în concesiune pe o perioadă de 5 ani, cu posibilitatea de prelungire şi a prezentat proiectul de educare socială, morală, intelectuală şi religioasă pentru comunitatea de 21 familii de romi din Sîntandrei. Dl. Bagoşi a arătat că este pastor şi că s-a implicat în ajutorarea familiilor de romi prin tot felul de programe educaţionale, medicamente, dentist şi a menţionat că ar dori să construiască un centru educaţional, after school, iar un asemenea proiect îl mai derulează şi cu alte primării. Dl. consilier Torjoc Dănuţ, secretarul Comisiei Juridice, prezintă avizul favorabil al comisiei de specialitate.



Nefiind discuţii cu privire la problema dezbătută, dl. Şuteu Sebastian Horia, îl supune la vot şi cu 14 voturi “pentru” fără voturi împotrivă, sau abţineri este adoptată H.C.L. nr. 41 din 31.10.2016 privind darea în folosinţă gratuită către Asociaţiei BMAA International a unui imobil - teren în suprafaţă de 1260 mp, nr. cadastral 57552, situat în intravilanul localităţii Sîntandrei.
 La punctul 11 al ordinii de zi dl. Primar prezintă proiectul de hotărâre privind aprobarea unor documentaţii de constituire a unor numere cadastrale noi cu destinaţia de drum. 
 Documentaţia întocmită se referă la constituirea unui număr cadastral nou pentru suprafaţa de 2098 mp, acest teren în fapt reprezintă un drum agricol de acces la parcelele de terenuri aflate în extravilan, în satul Palota , are o lăţime de 6 m; în prezent acesta fiind un drum de legătură între firma Madrugada şi staţia de pompe, neputând fi folosit dacă nu este definit: lungime, lăţime, suprafaţă, ca să poată trece conductele de utilităţi.
Dl. consilier Şuteu Sebastian Horea, preşedintele Comisiei de Urbanism, prezintă avizul favorabil al comisiei de specialitate.

Nu sunt discuţii referitoare la acest punct, drept urmare, preşedintele de şedinţă, în supune la vot şi cu 14 voturi “pentru” fără voturi împotrivă, sau abţineri este adoptată H.C.L. nr. 42 din 31.10.2016 privind aprobarea documentaţiei de constituire a unui număr cadastral nou pentru terenul în suprafaţă de 2098 mp ce va primi destinaţia de drum public.
La punctual 12 al ordinii de zi, dl. consilier Şuteu Sebastian Horia, preşedintele Comisiei de urbanism, prezintă punctul de vedere al comisiei de specialitate referitor la caracteristicile PUZ-ului “Introducere în intravilan şi parcelare teren”– localitatea Sîntandrei”:
zona este situată în extarvilan, în estul localităţii Sîntandrei, la limita administrativă cu municipiul Oradea, zonă de locuinţe cu funcţiuni complementare, accesul la teren se face prin DJ 797, pe str. Estului. Prin PUZ se propune crearea a trei zone funcţionale: o zonă formată din 4 parcele pentru unităţi de producţie, servicii şi depozitare, alte 2 zone vor fi alcătuite din 32 parcele pentru locuinţe unifamiliale amplasate pe o parte şi alta a unui drum nou creat cu lăţimea de 12 m, paralel cu strada Estului. Pentru crearea drumului de acces la parcele, iniţiatorii vor dona teren în domeniul public al comunei Sîntandrei, care va fi înregistrat în CF ca „drum public”. De asemenea dl. Şuteu Sebastian Horia prezintă şi avizul favorabil al comisiei de specialitate.
D-na consilier Achim Daniela şi dl. Consilier Fechetea Ciprian, propun ca unul dintre spaţiile situate pe parcelele dinspre strada să aibă destinaţia de piaţă agro – alimentară.

Nefiind alte discuţii pe marginea proiectului de hotărâre, acesta este supus la vot şi cu 14 voturi “pentru” fără voturi împotrivă, sau abţineri este adoptată H.C.L. nr. 43 din 31.10.2016 privind aprobarea unor PUZ -uri “Introducere în intravilan şi parcelare teren”– localitatea Sîntandrei, comuna Sîntandrei, judeţul Bihor”.
De asemenea dl. consilier Şuteu Sebastian Horia, preşedintele Comisiei de Urbanism, prezintă punctul de vedere al comisiei de specialitate referitor la caracteristicile PUZ-ului “Parcelare teren pentru locuinţe S+P+E/M”: zona studiată pentru parcelare teren se află în partea de sud – est a localităţii Sîntandrei, la sud de calea ferată Oradea – Sîntandrei, zonă care se află în intravilan, zonă de locuinţe cu funcţiuni complementare, iar accesul la teren se face din drumul judeţean DJ 797, pe strada Independenţei şi apoi pe drumul paralel cu calea ferată. 
Prin PUZ se propune realizarea a 17 parcele pentru locuinţe amplasate pe o singură parte a unui drum de acces şi care vor avea suprafeţe între 500 şi 600 mp. Drumul nou creat pentru acces la parcele, la capătul sudic are acces la drumul ce va uni localitatea Sîntandrei cu satul Palota şi va avea trama de 14 m, iar la capătul nordic se intersectează cu drumul paralel cu calea ferată. 

De asemenea dl. Şuteu Sebastian Horia prezintă şi avizul favorabil al comisiei de specialitate.

Nefiind discuții pe marginea proiectului de hotărâre, acesta se supune la vot şi cu 14 voturi “pentru” fără voturi împotrivă, sau abţineri este adoptată H.C.L. nr. 44 din 31.10.2016 privind aprobare PUZ- “Parcelare teren locuinţe S+P+E/M - nr. cadastral 54757 – localitatea Sîntandrei, comuna Sîntandrei, judeţul Bihor”.
    La punctul 13 al ordinii de zi, dl. Şuteu Sebastian Horia prezintă caracteristicile Planului Urbanistic Zonal Modificator “Construire garaj auto parter”: amplasamentul este situat în intravilan zona centrală a localităţii Sîntandrei şi este delimitat la nord de str. Abatorului, la sud, est şi vest de proprietăţi private – locuinţe. Terenul este în suprafaţă de 745 mp, iar accesul la teren se face din DJ 797 pe str. Independenţei şi apoi str. Abatorului.
Pe terenul studiat există o casă familială în regim de înălţime Sp+P şi se propune construirea unei anexe parter cu funcţiunea garaj dublu, în spatele terenului, fiind obţinute avizele solicitate prin certificatul de urbanism. De asemenea dl. Şuteu Sebastian Horia – preşedintele Comisiei de Urbanism, prezintă avizul favorabil al acestei comisii de specialitate.



Nefiind discuţii referitoare la acest punct, preşedintele de şedinţă, îl supune la vot şi cu 14 voturi “pentru” fără voturi împotrivă, sau abţineri este adoptată H.C.L. nr. 45 din 31.10.2016 privind aprobarea Planului Urbanistic Zonal Modificator – “Construire garaj auto parter” – str. Abatorului nr. 3.



La punctul 14 al ordinii de zi - proiect de hotărâre privind aprobarea documentaţiei de alipire a unor numere cadastrale, în vederea constituirii unui număr cadastral nou.

Dl. primar Ioan Mărcuş prezintă situaţia – este vorba de alipirea a trei terenuri cu trei numere cadastrale având ca proprietari pe numiţii Sime – Pazuric Lucian – Paul şi soţia Sime – Pazuric Diana – Carmen cu un teren dat în concesiune pe care există construcţie,- în CF figurând proprietatea statului roman-, în vederea constituirii unui nou număr cadastral pentru a fi notate în evidenţele de carte funciară
construcţiile efectuate în baza contractului de concesiune. Terenul cu numărul cadastral nou înfiinţat să fie evidenţiat în CF conform actelor de proprietate actuale.
Dl. Consilier Şuteu Sebastian Horia, preşedintele Comisiei de Urbanism, prezintă acordul de principiu al comisiei de specialitate după clarificarea situaţiei juridice a terenurilor.




La punctul 15 – Diverse- al ordinii de zi, domnul Primar prezintă cererile adresate Consiliului Local Sîntandrei:


1. Solicitarea părinţilor a căror copii frecventează şcoala şi grădiniţa din Sîntandrei, referitoare la angajarea unui medic şi / sau a unui asistent medical pentru preşcolari şi şcolari pe perioada în care aceştia se află în unitatea de învăţământ.

Este invitată doamna Fodor Mariana, reprezentanta părinţilor care a făcut demersuri pentru obţinerea de semnături din partea părinţilor; doamna Fodor se referă în primul rând la situaţia copiilor bolnavi care sunt aduşi la grădiniţă şi şcoală şi care nefiind controlaţi medical dimineaţa pot transmite viruşi întregii colectivităţi, precum şi la orice situaţie medicală apărută în timpul programului şcolar, cât şi la necesitatea vizării meniului zilnic pentru grădiniţa cu program prelungit.

D-na consilier Oşvat Claudia, care este şi cadru didactic, precum şi d-na consilier Achim Daniela, care este membru în Consiliul de administraţie al şcolii susţin problema prezentată de reprezentanta părinţilor.


Dl. Primar menţionează că există un spaţiu care a funcţionat ca şi cabinet stomatologic, deci ar putea funcţiona ca şi cabinet medical şcolar după clarificarea situţiei legale şi după obţinerea avizelor necesare.



Consilierii i-au în considerare această problemă, fiind de acord cu propunerea d-nei Fodor Mariana. 

2. D-na Andreea Mureşan, participantă la şedinţă, solicită extinderea reţelei de gaz, apă şi canalizare şi pe alte străzi din Sîntandrei. Dl. Primar Ioan Mărcuş menţionează că a transmis cererea pentru extinderea reţelei de gaz la firma din Arad şi urmează o discuţie săptămâna viitoare şi se are în vederea demararea lucrărilor, dorindu-se funcţionarea în iarna anului 2017.

3. Dl. Primar prezintă solicitarea d-nei Beraru Oana Andra, dom. în Sîntandrei, str. Toamnei nr. 15, cu privire la concesionarea pe o perioada de 99 ani a terenului din spatele grădinii în vederea întreţinerii acestiu spaţiu care momentan este neîngrijit şi plin de deşeuri.
 Dl. consilier Cseh Ovidiu precizează că acest teren se află sub firele de înaltă tensiune şi solicită să rămână un drum de protecţie spre Peţa. Consilierii sunt în principiu de acord cu respectarea zonei de protecţie de 17,5 m.


4. Dl. Primar face referire la solicitarea Asociaţiei „Maria Cioară”- reprezentată prin doamna Jordan Delia Mioara, care este un organism neguvernamental, nonprofit, apolitic, cu personalitate juridică, pentru punerea la dispoziţie a unui spaţiu în vederea organizării unor întâlniri de două ori pe săptămână într-un cadru organizat, în care beneficiarii – copiii din comună, să desfăşoare activităţi de desen, muzică, şah, învăţarea limbii române şi a matematicii prin joc, să fie implicaţi în diferite activităţi de agrement care au ca şi scop exprimarea dezideratelor şi să fie sprijiniţi în depăşirea problemelor, să organizeze grupuri de sprijin pentru copii, precum şi pentru familiile acestora. 
Dl. Primar menţionează că doamna Jordan s-a implicat anterior în diverse activităţi şi că există un spaţiu liber în Sîntandrei, deasupra la poştă şi la gaz, putând fi atribuit în folosinţă gratuită, eventual o sponsorizare din partea consiliului local pentru asigurarea maculaturii necesare în vederea desfăşurării activităţilor şi discutarea într-o şedinţă viitoare a consiliului local. Consilierii sunt de acord cu problema supusă dezbaterii.

5. Dl. Primar prezintă cererea d-lui Lupescu Petru Cătălin, reprezentantul firmei Curăţătorie perne SRL, cu sediul social în mun. Suceava, pentru acordarea unui spaţiu de 6 mp pentru anplasarea unei rulote şi racordarea la curent electric, în vederea desfăşurării activităţii de curăţare a pernelor cu pene.
Consilierii nu sunt de acord cu această solicitare, considerând că tot mai puţine persoane folosesc perne cu puf, majoritatea folosind perne ecologice.

6. Dl. Primar face referire la solicitarea d-nei Toader Felicia, dom. în Sîntandrei, nr. 180, bl. B2, ap. 6, care are o cerere depusă în anul 2010 în baza Legii nr. 15 / 2003 şi în prezent solicită atribuirea terenului situat în comuna Sîntandrei, str. Cânepii care i-a fost atribuit anterior în baza Legii nr. 15 / 2003 d-nei Gârbea Claudia Florica, a cărui contract de comodat a fost reziliat prin HCL nr. 20 / 26.07.2016, deoarece nu a respectat termenul de 1 an, respectiv de 4 ani pentru finalizarea construcţiei. Consilierii nu au luat o hotărâre referitor la această cerere, urmând ca problema să fie reluată în următoarea şedinţă a Consiliului Local Sîntandrei.
7. Dl. Primar prezintă cererea d-nei Tonţ Aurelia, dom. în Sîntandrei, str. Peţei nr. 297, care solicită cumpărarea unei suprafeţe de 1, 2 arii de teren de lângă cel primit cu titlu gratuit în baza Legii nr. 15 / 2003. Consilierii sunt în principiu de acord şi propun iniţierea procedurii de dezmembrare.
8. Dl. Primar prezintă cererea d-lui Cozmiuc Mihai Gheorghe, dom. în Sîntandrei, str. Magnoliei nr. 12 prin care solicită cumpărarea terenului aferent proprietăţii, teren învecinat şi determinat de lăţimea terenului propriu. Dl. Primar propune consultarea proprietarilor de pe str. Magnoliei, din partea stângă, având în vedere că mai există solicitări şi din partea altor persoane cu domiciliul pe această stradă şi identificarea în teren a situaţiei. Consilierii sunt de acord cu această propunere.
9. Dl. Primar supune atenţiei cererea d-nei Mudura Cristina Anamaria, dom. în Sîntandrei, nr. 132, reprezentant legal al SC Mudura Serv SRL, cu sediul la aceeaşi adresă, prin care solicită concesionarea terenului aflat în vecinătatea punctului de lucru – service auto, din Sîntandrei nr. 210 B, deorece spaţiul deţinut în prezent nu este suficient pentru desfăşurarea activităţii în mod corespunzător.

Dl. consilier Timiş Toader face referire la concesionarea în baza unei expertize în funcţiei de utilităţile existente. Consilierii propun depunerea documentaţiei, o schiţă orientativă, în vederea identificării terenului şi stabilirea destinaţiei, precum şi pentru identificarea proprietarilor vecini.

10. Dl. Primar face referire la solicitarea SC Algeboval Distribution SRL, reprezentată de dl. Borciu, cu privire la atribuirea unui teren în vederea construirii unui depozit de fier vechi, conform schiţei anexate. Consilierii propun să aibă loc o discuţie cu dl. Torjoc care a solicitat inţial acest teren, eventual să se aibă în vedere un schimb şi să fie invitat la următoarea şedinţă a consiliului local.
11. Dl. Primar supune atenţiei o cerere mai veche a d-lui Ghinea Radu, de pe str. Crişului, care a solicitat concesionarea parcului mare din Sîntandrei. Concesionarea va trebui organizată prin licitaţie publică fiind vorba de domeniul public. Consilierii sunt în principiu de acord cu administrarea parcului în schimbul desfăşurării unei activităţi comerciale, dar fără comercializarea alcoolului sau ţigărilor având în vedere că este o zona frecventată în primul rând de copii.
12. Dl. Primar face referire la cererile pentru cumpărarea terenurilor atribuite în baza Legii nr. 15 / 2003 privind spijinul acordat tinerilor pentru construirea unei locuinţe proprietate personală: terenul intravilan situat în Sîntandrei cuprins în CF 53335 în suprafaţă de 300 mp aflat în folosinţa d-lui Lucaciu Traian cu titlu de comodat, pe care numitul are construită casă de locuit şi terenul intravilan situat în Sîntandrei cuprins în CF 52256 în suprafaţă de 400 mp aflat în folosinţa doamnei Sabău Raluca Florentina cu titlu de comodat pe care numita are construită casă de locuit.

Dl. Primar precizează că este în derulare procedura de achiziţie publică, prin SEAP pentru un expert evaluator autorizat, iar după ce va fi făcută evaluarea, vânzarea terenurile solicitate de persoanele menţionate mai sus precum şi însuşirea raportului de evaluare în care va fi stabilit preţul vânzării, va fi supus spre aprobare consiliului local.
În continuare au cuvântul domnii şi doamnele consilieri care prezintă cererile lor:
D-na consilier Achim Daniela prezintă cererea d-lui Cristea Laurenţiu care solicită lărgirea drumului prin retragerea grădinilor la limita de proprietate. Dl. Primar menţionează că este o problemă mai veche şi s-a deplasat la faţa locului împreună cu un topograf, dar nu s-a ajuns la o înţelegere. Consilierii propun curăţarea terenului şi discuţia la faţa locului împreună cu Comisia de Urbanism.
De asemenea d-na Achim propune toaletarea pomilor de pe străzi, care depăşesc asfaltul drumului.

Dl. consilier Fechetea Ciprian Mihai prezintă următoarele:

· Propune să se aibă în vedere amenajarea unui parc pe terenurile din zona străzii Magnoliei, repectiv amenajarea unui teren de sport, având în vedere că sunt multe familii cu copii în acea zonă. Dl. Primar menţionează că s-a discutat iniţierea unei acţiuni de identificare la faţa locului a situaţiei terenurilor.

· Aduce aprecieri cu privire la implementarea proiectului “Modernizare străzi în comuna Sîntandrei” şi face referire la realizarea proiectului tehnic şi execuţia unei piste de biciclete pe ruta Sîntandrei – Palota. 

Dl. Primar face referire la răspunsul comunicat pe această temă, respectiv, Proiectul „Amenajare pistă de biciclişti în Sîntandrei şi Palota” a fost executat în anul 2011 şi depus spre verificare şi analiză în scopul finanţării la Ministerul Mediului şi Pădurilor în cadrul “Programului de realizare a pistelor de biciclişti”.

Proiectul cuprinde realizarea unei piste de biciclete în lungime de 13.200 m.l. amplasată pe teren public pe toată lungimea localităţii Sîntandrei, pe ambele părţi ale drumului judeţean, precum şi pe lungimea drumului comunal Sîntandrei – Palota pe ambele părţi până în centrul localităţii Palota.

Dl. Primar menţionează că indicatorii tehnico – economici ai proiectului sunt în sumă  de 1.499.957 lei, iar studiul de fezabilitate a fost depus la Ministerul Mediului şi Pădurilor în data de 29.07.2011.

De asemenea precizează că demersurile pentru realizarea efectivă se pot face doar după punerea totală în funcţiune a reţelei de apă şi canal pe drumul judeţean şi drumul comunal, în cursul anului 2017.
· Aduce în discuţie mirosul de la Palota, de care se plâng toţi locuitorii şi propune plantarea unor puieţi pentru a se realize o perdea verde. Dl. Primar menţionează că firma Nutrientul a demarat lucrările pentru executarea plantaţiei de puieţi.
Dl. Consilier Timiş Toader ridică problema circulaţiei de pe strada Oneştilor şi că ar fi indicat montarea unor limitări de viteză, precum şi clarificarea situaţiei juridice a terenului din str. Abatorului până în str. Oneştilor și care este lungimea terenului împrejmuit.

D-na consilier Oşvat Simona Claudia supune discuţiei următoarele:

· Solicitarea d-nei învăţătoare Ştef cu privire la achiziţionarea de costume populare pentru şcoală, eventual o sponsorizare. Dl. Primar precizează să depună o cerere şi un referat de necesitate şi se vor avea în vedere alocarea sumelor necesare.
· Necesitatea construirii unei săli de sport în curtea şcolii, având în vedere că în prezent copii se deplasează la sala de sport, pe jos şi se pierde timp din ora alocată pentru educaţie fizică cu deplasarea şi schimbarea copiilor. Dl. Primar menţionează că va prevedea în bugetul pe anul viitor. 
· De asemenea d-na consilier Oşvat face referire la scrierea corectă a străzii: Lăcrimioarei sau Lăcrămiorei.
Nefiind alte probleme la ordinea de zi, preşedintele de şedinţă declară închise lucrările şedinţei.

